**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2022. február 22-i ülésére**

**Javaslat a Szent Márton-kártya használatára vonatkozóan**

Szombathely Megyei Jogú Város Közgyűlése 216/2018. (IX.13.) Kgy. számú határozata rendelkezik a Szent Márton-kártya használatáról.

Az előterjesztés 1. sz. melléklete tartalmazza a kártyával igénybe vehető kedvezmények körét és mértékét. A kedvezményt nyújtó intézmények között az Agora Szombathelyi Kulturális Központ is szerepel, azonban 2021. december 31. napjával az intézmény jogutód nélkül megszűnt, így feladatait 2022. január 1. napjától az Agora Savaria Kulturális és Médiaközpont Nonprofit Kft. (a továbbiakban: Kft.) látja el.

Előzőek alapján 2022. január 1. napjától a Kft. jogosult a kártyával igénybe vehető kedvezmények nyújtására.

Tekintettel arra, hogy a 216/2018. (IX.13.) Kgy. számú határozat hivatkozást tartalmaz a fent említett 1. sz. mellékletre, ezért javaslom a Tisztelt Bizottságnak, hogy hozza meg egyetértő döntését a határozati javaslatnak megfelelően.

Kérem a Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. február „ ”**

**/: Horváth Soma :/**

**HATÁROZATI JAVASLAT**

**…………/2022. (II.22.) KOCB. sz. határozat**

A Kulturális, Oktatási és Civil Bizottság javasolja a Közgyűlésnek, hogy a Szent Márton-kártyával igénybe vehető kedvezmények nyújtására az Agora Szombathelyi Kulturális Központ helyett 2022. január 1. napjától az Agora Savaria Kulturális és Médiaközpont Nkft. legyen jogosult.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Horváth Zoltán, az Agora Savaria Kulturális és Médiaközpont Nkft. ügyvezetője)

**Határidő:** azonnal